stanford-oval/wikipedia huggingface dataset:
Raija Lehmussaari

| Raija Lehmussaari> Henkilötiedot |
| --- | --- |
Syntynyt: 3. maaliskuuta 1943 (ikä 81) Tampere, Suomi
Ammatti:  tanssija, koreografi, tanssinopettaja
Taiteilija
Aktiivisena:  1962–
Ala:  tanssitaide
Palkinnot
 Tanssitaiteen valtionpalkinto Pro Finlandia 
Raija Lehmussaari (s. 3. maaliskuuta 1943 Tampere) on suomalainen tanssija, koreografi ja tanssinopettaja. Hän perusti vuonna 1967 oman tanssikoulunsa Turkuun ja on opettanut siellä yli 50 vuoden ajan. Vuosina 1981–2004 Lehmussaari puolestaan toimi Aurinkobaletin taiteellisena johtajana ja pääkoreografina.
Elämä

Lehmussaari innostui baletista jo nuorena Tampereella. Hän muutti Tampereelta Turkuun opiskelemaan kieliä ja kirjallisuustiedettä. Hän aloitti Turussa uransa baletinopettajauransa, kun Telma Tuulos kutsui hänet vuonna 1962 koulunsa opettajaksi. Oman balettikoulunsa Lehmussaari perusti vuonna 1967.
Lehmussaari perusti vuonna 1981 Turkuun tanssiteatteri Aurinkobaletin, jonka taiteellisena johtajana ja pääkoreografina hän toimi vuoteen 2004. Aurinkobaletista kehittyi Lehmussaaren kaudella korkeatasaoinen ammattiryhmä, jonka ohjelmistossa oli sekä suomalaisten että ulkomaisten koreografien teoksia. Lehmussaari itse loi Aurinkobaletille melkein 50 tanssiteosta. Lisäksi hän on koreografioinut teoksia Kotkan kaupunginteatterin, Kuopion oopperan, Down By The Laituri -festivaalin, Savonlinnan oopperajuhlien, Turun kaupunginteatterin, Turun musiikkijuhlien ja Åbo Svenska Teaterin kanssa. Lehmussaari on jatkanut tanssikoulunsa opettajana jäätyään eläkkeelle Aurinkobaletista.
Lehmussaari on toiminut tanssitaiteen puolesta myös eri liitoissa. Hän on ollut Suomen tanssitaiteilijaliiton ja Suomen tanssipedagogiliiton hallituksen jäsenenä sekä Kansainvälisen teatteri-instituutin Suomen tanssijaosastossa. Lisäksi hän on osallistunut Suomen opetus- ja kulttuuriministeriön tanssitaiteen ammatillisen koulutuksen opetussuunnitelmatoimikunnassa ja Turun Taiteen ja viestinnän oppilaitoksen sekä Turun Konservatorion tanssikoulutuksen suunnitteluryhmässä.
Tunnustukset

Lehmussaari on saanut useita tunnustuksia pitkästä urastaan. Vuonna 2011 hän sai tanssitaiteen valtionpalkinnon. Häntä pidetään tanssitaiteen merkittävänä kehittäjänä, ja monista hänen oppilaistaan on tullut ammattitanssijoita ja monet ovat päätyneet opettamaan Suomen Kansallisoopperan balettioppilaitokseen ja Turun ammattikorkeakoulun taideakatemiaan. Valtionpalkinnon perusteissa sanottiin lisäksi, että Lehmussaari on työnsä ansiosta vahvistanut tanssin asemaa ja vahvistusta, kasvattanut sen yleisöä ja luonut tanssijoille työmahdollisuuksia Varsinais-Suomessa. Vuonna 2020 hänelle myönnettiin Pro Finlandia -mitali.
Valtionpalkinnon lisäksi Lehmussaari on saanut useita Turun ja Porin läänin palkintoja, turkulaisia kulttuuripalkintoja ja muun muassa Varsinais-Suomen liiton Aurora-mitalin, Suomen Valkoisen Ruusun ritarikunnan ritarimerkin ja Suomen Kulttuurirahaston Elias Lönnrot -mitalin.
Russ Howard

Russ Howard (s. 19. helmikuuta 1956 Midland, Ontario, Kanada) on kanadalainen curling-pelaaja.
Howard on osallistunut Kanadan mestaruuskilpailuun 13 kertaa, joista kahdeksan kertaa Ontarion ja viisi kertaa New Brunswickin edustajana. Hän on voittanut mestaruuden kahdesti, vuosina 1987 ja 1993. Hän on voittanut myös kahdesti maailmanmestaruuden, 1987 ja 1993.
Vuonna 2005 Brad Gushue kutsui Howardin joukkueeseensa Kanadan olympiakarsintoihin, jotka joukkue voitti ja pääsi Kanadan edustajaksi 2006 Torinon olympialaisiin. Mike Adam väistyi suosiolla varamieheksi Howardin tieltä. Kisoissa Kanadan joukkue voitti olympiakultaa voitettuaan finaalissa Markku Uusipaavalniemen kipparoiman Suomen. Kisojen aikana Howard täytti 50 vuotta.
Howard tunnetaan myös hieman lajin luonnetta muuttaneen ns. Moncton-säännön kehittäjänä, josta myöhemmin kehitettiin ns. Free Guard Zone -sääntö, jonka mukaan ykkösheittäjät eivät saa poistaa toistensa suojakiviä.
Saint Joseph (Dominican alue)

| Saint Joseph |
| --- | --- |

 Sijainti
Valtio:   Dominica
Pinta-ala:  120,1 km²
Väkiluku (2011):  5 637
Saint Josephin alue on yksi Karibianmerellä sijaitsevan Dominican saarivaltion kymmenestä hallinnollisesta alueesta. Alueen pinta-ala on 120,1 neliökilometriä ja väkiluku vuonna 2011 oli 5 637.
Aiheesta muualla

Kuvia tai muita tiedostoja aiheesta Saint Joseph Wikimedia Commonsissa
Dominican alueet
Saint Andrew
Saint David
Saint George
Saint John
Saint Joseph
Saint Luke
Saint Mark
Saint Patrick
Saint Paul
Saint Peter
Rami Rafael

Rami Rafael (s. 31. lokakuuta 1980 Laitila) on suomalainen  iskelmälaulaja. Hän on Seinäjoen tangomarkkinoiden tangoprinssi vuosilta 2002 ja 2003. Vuonna 2015 Rami osallistui jälleen tangomarkkinoille sijoittuen kolmannelle sijalle.
Koulutukseltaan Rafael on leipuri ja lähihoitaja. Hän on harrastanut harmonikansoittoa kuusivuotiaasta lähtien.
Aiheesta muualla

Kotisivut.
Saint John (Yhdysvaltain Neitsytsaaret)

Saint John -saaren satamakaupunki Cruz Bay.
Saint John (tansk. Sankt Jan; ransk. Saint-Jean)  on aiemmin Tanskan Länsi-Intiaan kuulunut saari, joka on vuodesta 1917 kuulunut Yhdysvaltain Neitsytsaariin.
Saari sijaitsee 5 km itään Saint Thomas -saaresta. Sen pinta-ala on 55 km². Saari on vuorinen, sen korkein kohta on 387 metriä merenpinnan yläpuolella, ja se on enimmäkseen metsien ja pensaikkojen peittämää. Saarella on satamakaupunki Cruz Bay.
Vuonna 1841 saaressa oli 2 555 asukasta, vuonna 1911 asukkaita oli 941. Vuonna  2010 asukkaita oli 4 170, ja vuonna 2020 asukkaita oli 3 881. Saari kuului Tanskalle vuodesta 1684 vuoteen 1917, jolloin Tanska myi saaren Yhdysvalloille.
Saarelle perustettiin kansallispuisto 1950-luvulla, jolloin Laurance S. Rockefeller osti suuren osan saarta ja lahjoitti alueen valtiolle kansallispuiston perustamista varten.
Aiheesta muualla

Kuvia tai muita tiedostoja aiheesta Saint John Wikimedia Commonsissa
Saint John (joki)

| Saint John |
| --- | --- |
 Sain Johnin ylittävä silta Hartlandin kaupungissa Mainen osavaltiossa
Alkulähde:  Luoteis-Maine
Laskupaikka:  Fundynlahti
Maat:  Yhdysvallat,  Kanada
Pituus:  673 km
Alkulähteen korkeus:  360 m
Virtaama:  1 100 m³/s
Valuma-alue:  55 400 km²

Saint John (engl. Saint John River) on Yhdysvalloissa ja Kanadassa virtaava joki. Se saa alkunsa Mainen osavaltion luoteisosasta ja laskee New Brunswickin kautta Fundynlahteen Atlantin valtameressä. Osa joesta muodostaa Yhdysvaltain ja Kanadan välisen rajan. Joki on pituudeltaan 673 kilometriä ja sen valuma-alue on noin 55 400 neliökilometriä, josta noin 20 000 neliökilometriä on Yhdysvaltain puolella. Alkulähteen korkeus on 350 metriä.
Aiheesta muualla

Kuvia tai muita tiedostoja aiheesta Saint John (joki) Wikimedia Commonsissa
Saint-Hilaire-du-Harcouët

| Saint-Hilaire-du-Harcouët |
| --- | --- |
 Saint-Hilairen kirkko
 vaakuna
 Saint-Hilaire-du-Harcouët
 Koordinaatit: 48°34′42″N, 1°05′27″W 
Valtio:  Ranska
Alue:  Normandia
Departementti:  Manche
Arrondissementti:  Avranches
Väkiluku (2015):  6 511
 
 Kunnan kotisivut 
Infobox OKVirheellinen NIMI-arvo: 
Saint-Hilaire-du-Harcouët on kunta Ranskassa Manchen departementissa Normandian alueella.
Kuntaliitokset

1. tammikuuta 2016 Saint-Martin-de-Landelles’n ja Vireyn kunnat yhdistyivät Saint-Hilaire-du-Harcouëtin kuntaan.
Nähtävyyksiä

Kaupungin nähtävyyksiä ovat uusgoottilainen vuonna 1855 valmistunut Saint-Hilairen kirkko sekä 1400-luvulta peräisin oleva vanhan kirkon torni, joka on merkitty historialliseksi muistomerkiksi.
Saint-Martinin kirkko, Saint-Martin-de-Landelles
Saint-Gervais’n kirkko, Virey
Vanhan kirkon torni
Aiheesta muualla

Kuvia tai muita tiedostoja aiheesta Saint-Hilaire-du-Harcouët Wikimedia Commonsissa
Rishard Matthews

| Rishard Matthews |
| --- | --- |

Henkilötiedot
Syntynyt: 12. lokakuuta 1989 (ikä 34) San Diego, Kalifornia
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  95 kg
Pelipaikka:  laitahyökkääjä
Seura
Pelinumero:  18
Seura:  New York Jets
Sarja:  NFL
Pelaajaura
Aik. seurat:  Miami Dolphins  Tennessee Titans
NFL-varaus:  7. varaus, 2012 Miami Dolphins
Pääsarjaura:  2012–
Rishard Andre Matthews (s. 12. lokakuuta 1989 San Diego, Kalifornia) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigassa pelaavaa New York Jetsiä.
Ura > Miami Dolphins

Matthews oli Dolphinsin seitsemännen kierroksen varaus vuoden 2012 NFL:n varaustilaisuudesta. Hän pelasi avauskaudellaan kahdeksan ottelua, joista Matthews oli kerran avauskokoonpanossa. Hän onnistui saamaan kauden aikana yhteensä yksitoista syötön vastaanottoa, joista kertyi 151 jaardia.
Toisella kaudella Matthews pelasi kaikissa kuudessatoista ottelussa, mutta oli avauksessa vain viisi kertaa. Hän sai 41 syötön vastaanottoa, joista kertyi 448 jaardia. Matthews teki kauden aikana kaksi maalia, joista molemmat syntyivät 11. marraskuuta 2013 Tampa Bay Buccaneersia vastaan.
Kaudella 2014 Matthews pelasi neljätoista ottelua, eikä ollut kertaakaan avauksessa. Hän sai kaksitoista syötön vastaanottoa, joista kertyi 135 jaardia. Matthews onnistui edellisen kauden tapaan saamaan kaksi maalia.
Ura > Tennessee Titans

9. maaliskuuta 2016 Matthews allekirjoitti kolmivuotisen sopimuksen Tennessee Titansin kanssa. 27. syyskuuta 2018 Tennesee Titans purki Matthewsin sopimuksen yhteisymmäryksestä.
Ura > New York Jets

23. lokakuuta 2018 Matthews allekirjoitti sopimuksen New York Jetsin kanssa.
Rises Over Japan

| Rises Over Japan Deep Purple |
| --- | --- | --- |

DVD-julkaisun tiedot
 Äänitetty : 15. joulukuuta 1975
 Julkaistu: maaliskuu 1985
 Tuottaja(t): Martin Birch
 Ohjaaja: Tony Klinger
 Tyylilaji: hard rock
 Kesto: 31.00
Deep Purplen muut julkaisut
|   | Rises Over Japan 1985 | Come Hell or High Water 1993 |
Rises Over Japan on Deep Purplen viisi kappaletta sisältävä video, joka on kuvattu Japanissa Tokion Budokanilla joulukuussa 1975.
Videon on editoinut Clive Smith.
Kappaleet

Smoke On The Water
You Keep On Moving
Burn
Love Child
Highway Star
Kokoonpano

Tommy Bolin – kitara, laulu
David Coverdale – laulu
Glenn Hughes – basso, laulu
Jon Lord – urut, kosketinsoittimet
Ian Paice – rummut
Aiheesta muualla

Albumi Rises Over Japan Encyclopaedia Metallum -sivustolla (englanniksi)
Rotterdamin suomalainen merimieskirkko

| Benelux-maiden Suomalainen Merimieskirkko, Rotterdamin suomalainen merimieskirkko |
| --- | --- |
 Merimieskirkon takapihaa.
Sijainti:  's-Gravendijkwal 64, Rotterdam, Alankomaat
Avoinna yleisölle :  Kauppa, kirjasto, lehtisali ja kahvila  ti–pe klo 14–21 la klo 12-21 su klo 12–18
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Rotterdamin suomalainen merimieskirkko (holl. De Finse Zeemanskerk) on Benelux-maiden Suomalaisen Merimieskirkon toimipiste ja Suomen Merimieskirkko ry:hyn kuuluva merimieskirkko Rotterdamissa, Alankomaissa. Merimieskirkossa toimivat myös kauppa, kahvila, kirjasto ja lehtisali sekä puutarhasta löytyvä sauna. Kirkon johtajana toimii Jaakko Heinimäki.
Rotterdamin suomalainen merimieskirkko avattiin joulukuussa 1926 ja vihittiin käyttöön tammikuussa 1927.
Toiminta

Kirkko toimii pääasiassa vapaaehtoistoiminnan varassa, ja koska merimieskirkoilla ei ole oikeutta kerätä kirkollisveroa, se joutuu itse hankkimaan käyttövaransa. Oma varainhakinta koostuu pääasiassa lahjoituksista, avustuksista, myyjäisistä, yhteistyösopimuksista sekä kanttiinitoiminnasta.
Rotterdamin suomalainen merimieskirkko on Merimieskirkon toiminnan keskus Alankomaissa. Kirkko harjoittaa kaikille Alankomaissa asuville ja oleskeville tarkoitettua diakonista, sosiaalista ja kulttuurista palvelutyötä. Haagissa sijaitseva Suomen suurlähetystö ja Alankomaat-Suomi-yhdistys tekevät yhteistyötä kirkon kanssa.
Kuvia

Merimieskirkko edestäpäin
Merimieskirkon kahvila ja taustalla kauppa
Merimieskirkon sauna
Aiheesta muualla

Kuvia tai muita tiedostoja aiheesta Rotterdamin suomalainen merimieskirkko Wikimedia Commonsissa
Rotterdamin Suomalainen Merimieskirkko
Brysselin Suomalainen Merimieskirkko
Suomen merimieskirkko ry (Arkistoitu – Internet Archive)
Richard Rogers

| Richard Rogers |
| --- | --- |
 Rogers vuonna 2016.
Henkilötiedot
Koko nimi:  Richard George Rogers
Syntynyt: 23. heinäkuuta 1933 Firenze, Italia
Kuollut: 18. joulukuuta 2021 (88 vuotta)
Arkkitehti
Koulutus:  Yalen yliopisto
Taidesuuntaus:  modernistinen arkkitehtuuri
Merkittävät työt:  Pompidou-keskus
Richard Rogers kuningatar Elisabet II:n ja walesiläispoliitikko Sue Essexin seurassa.
Richard George Rogers, Baron Rogers of Riverside (23. heinäkuuta 1933 Firenze, Italia – 18. joulukuuta 2021) oli brittiläinen arkkitehti, joka sai vuonna 2007 Pritzker-palkinnon. Rogers suunnitteli Renzo Pianon kanssa Pariisin Pompidou-keskuksen ja oman toimiston kanssa muun muassa Lloyd’s of Londonin pääkonttorin.
Nuoruus ja opiskelu

Rogers syntyi Firenzessä, mistä hänen perheensä pakeni Mussolinin diktatuuria. He asettuivat Englantiin vuonna 1938. Rogers muisteli myöhemmin omaelämäkerrassaan, kuinka ”elämä muuttui värillisestä mustavalkoiseksi”. Italiassa perhe oli ollut keskiluokkainen, mutta Englannissa he joutuivat asumaan yksiössä, jota lämmitettiin kolikkomittarilla. Rogersilla oli myös dysleksia, jota ei silloin osattu tunnistaa. Häntä kutsuttiinkin koulussa tyhmäksi.
Rogers lopetti vuonna 1951 koulunkäynnin ilman minkäänlaisia päästötodistuksia. Hän pääsi silti myöhemmin opiskelemaan Lontoon Architectural Association School of Architectureen, joka tunnettiin modernismistaan. Sieltä hän jatkoi Yalen yliopistoon, mistä hän valmistui vuonna 1962. Yalessa yksi hänen opiskelutovereitaan oli ollut Norman Foster.
Ura

Foster, Rogers, tämän vaimo Su ja Wendy Cheeseman perustivat Team 4 -arkkitehtuuritoimiston. Se hajosi vuonna 1969, ja Rogers perusti oman toimistonsa. Hän suunnitteli muun muassa vanhemmilleen Wimbledoniin kotitalon, mikä oli eräänlainen uuden helpommin siirrettävän rakennuksen Zip-Up Housen prototyyppi.
Rogers otti toimistoonsa 1970-luvun alussa uuden osakkaan, Renzo Pianon, minkä jälkeen toimisto muutti nimensä muotoon Piano + Rogers. Se voitti vuonna 1971 Pariisin Pompidou-keskuksen suunnittelukilpailun. Sen rakentaminen kesti kuusi vuotta, ja se nosti Rogersin ja Pianon maailmanmaineesen. Rogers perusti vuonna 1978 uuden toimiston, Richard Rogers Partnershipin. Sen ensimmäinen toimeksianto oli Lloyd’sin pääkonttori. Sekä Pompidou-keskus että Lloyd’sin rakennus olivat aikanaan myös kiisteltyjä, sillä niissä oli jätetty muun muassa ilmastointikanavat ja hissit näkyviin talojen ulkoseinälle.
Rogersin suunnittelemiin rakennuksiin kuuluvat myös muun muassa Strasbourgin Euroopan ihmisoikeustuomioistuimen rakennus, New Yorkin, Three World Trade Center sekä uudet terminaalirakennukset Madridin-Barajasin ja Heathrow’n lentoasemilla. Barajasin lentoasemasta 2006 ja Maggie’s-hoitokodista 2009 hän voitti brittiläisen Stirling-palkinnon. Arkkitehtuurin Pritzker-palkinnon hän voitti 2007.
Rogers eläköityi perustamansa yrityksen johtokunnasta vuonna 2020. Toimisto oli vuonna 2007 muuttanut nimensä muotoon Rogers Stirk Harbour + Partners, kun sen osakkaiksi olivat tulleet Graham Stirk ja Ivan Harbour.
Yksityiselämä

Rogers oli kahdesti naimisissa. Hänen ensimmäinen puolisonsa oli arkkitehti Susan ”Su” Brumwell ja toinen Ruth Elias. Ensimmäisestä liitosta Rogers sai kolme lasta ja toisesta kaksi.
Aiheesta muualla

Kuvia tai muita tiedostoja aiheesta Richard Rogers Wikimedia Commonsissa
Roberto de Visiani

| Roberto de Visiani |
| --- | --- |

Henkilötiedot
Syntynyt: 9. huhtikuuta 1800 Šibenik
Kuollut: 4. toukokuuta 1878 (78 vuotta) Padova, Italia
Koulutus ja ura
Tutkimusalue:  kasvitiede
Roberto de Visiani (9. huhtikuuta 1800 Šibenik – 4. toukokuuta 1878 Padova, Italia) oli italialainen lääkäri ja kasvitieteilijä.
Visiani syntyi nykyisessä Kroatiassa ranskalaisen lääkärin pojaksi. Hän kävi kouluja Splitissä ja rekisteröityi Padovan yliopistoon opiskelemaan lääketiedettä vuonna 1817. Maisteriksi Visiani valmistui 1822. Hän toimi muutaman vuoden Padovassa professori Giuseppe Antonio Bonaton apulaisena. Vuonna 1828 Visiani muutti takaisin Balkanaille ja toimi lääkärinä Kotorissa, Drnišissä ja Budvassa. Samaan aikaan hän keräsi materiaalia Dalmatiaan kasvillisuutta käsittelevää teostaan varten. Bonaton kuoltua vuonna 1837 Visiani seurasi häntä Padovan kasvitieteen professorina ja kasvitieteellisen puutarhan johtajana.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Roberto de Visiani
Rami Rusinen

Rami Rusinen (s. 1976 Mäntyharju) on lahtelainen näyttelijä. Hän on näytellyt 2012 syksyllä ensi-iltaan tulleen 3 Simoa -elokuvan pääroolin, Rendel elokuvassa Rotikan roolin jonka ensi-ilta oli 2017. Lisäksi Rusinen on näytellyt useita sivurooleja elokuvissa kuten Armomurhaaja, Lovemilla, ja televisiosarjoissa kuten Donna, Helppo elämä, Ihon alla, Sekasin, Lovemilla, Salatut elämät ja Syke.
Aiheesta muualla

Rami Rusinen kotisivut ramirusinen.com. Arkistoitu 4.3.2016. Viitattu 13.4.2013. (englanniksi)
Rami Rusinen Internet Movie Databasessa. (englanniksi)
Rami Räikkönen

Rami Räikkönen (s. 4. joulukuuta 1977) on suomalainen rata-autoilija ja rallikuski. Hän ajoi kartingia vuosina 1986–1998 voittaen Venäjän mestaruuden talvikartingissa vuonna 1998. Räikkönen on ajanut Mini 1000 Cup -sarjaa Morris Minillä vuosina 1996–2006 voittaen cup-mestaruuden vuonna 2006 . Hän on ajanut myös rallia vuodesta 2000 lähtien osallistumalla N-ryhmän Honda Integralla muun muassa Hankiralliin ja Jyväskylän Neste Ralliin. Hän voitti nuorten SM-hopeaa vuonna 2003. Kaudella 2007 Räikkönen osallistui Suomen F3-sarjaan Anssi Kelan tallikaverina. Hän oli sarjan pisteissä kolmas.
Rami Räikkönen on Formula 1-sarjan vuoden 2007 maailmanmestarin Kimi Räikkösen isoveli.
Formula 3 -tulokset

| Vuosi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Koiranen Bros. Motorsport | Dallara F304   Opel Spiess | BOT | BOT | TAL | TAL | KEM | KEM | EST | EST | AHV | AHV | ALA | ALA | 3 | 160 |
| 2007 | Koiranen Bros. Motorsport | Dallara F304   Opel Spiess | 3 | 3 | 4 | 5 | 4 | 6 | 3 | 4 | 4 | 4 | 3 | 3 |  | 160 |
Samariá (kylä)

| Samariá Σαμαριά |
| --- | --- |
 Samarián kylää.
 Samariá
 Koordinaatit: 35°17′29″N, 23°57′31″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Sfakiá
Väkiluku (2011):  0
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Samariá (kreik. Σαμαριά) on entinen Kreikan kylä, joka sijaitsee Samarián rotkossa Sfakián kunnassa Kreetan saarella. Kylä on nykyisin autio.
Samarián kylä sijaitsee suurin piirtein Samarián rotkon puolessa välissä. Matka rotkon pohjoispään Xylóskalosta kylään on noin 7,5 kilometriä ja kylästä rotkon eteläpään Chóra Sfakíoniin noin 8,5 kilometriä. Kylä on rakennettu noin 340 metrin korkeudelle merenpinnasta.
Samarián kylä on perustettu todennäköisesti jälkibysanttilaisella ajalla. Kylä samoin kuin koko rotko on saanut nimensä kylässä olevasta pienestä Maria Egyptiläiselle (Osía María) omistetusta kirkosta. Nimi on muuntunut muotoon Sia María ja edelleen muotoon Samariá. Kylän asukkaiden täytyi muuttaa pois vuonna 1962, kun rotkon alue muutettiin kansallispuistoksi. Nykyisin kylässä on kirkkojen lisäksi vain muutama kunnostettu vanha talo, jotka toimivat metsänvartijoiden asemapaikkana. Kylä toimii tärkeimpänä levähdyspaikkana rotkon läpi kulkevalla vaelluksella.
| --- | --- |
Samarián kylää.
Aiheesta muualla

Kuvia tai muita tiedostoja aiheesta Samarián kylä Wikimedia Commonsissa
Raymond Conway Benjamin

Raymond Conway Benjamin (24. helmikuuta 1925 Rockhampton – 6. maaliskuuta 2016) oli australialainen roomalaiskatolinen piispa. Hänet vihki papiksi Rockhamptonin hiippakuntaan Andrew Gerard Tynan 25. heinäkuuta 1949. Hänet nimitettiin Townsvillen hiippakunnan johtoon 14. helmikuuta 1984, ja piispaksi vihkiminen seurasi 9. toukokuuta. Pääkonsekraattorina toimi Francis Roberts Rush, jota avustivat Leonard Anthony Faulkner ja Lancelot John Goody.
Benjamin jäi eläkkeelle 18. huhtikuuta 2000.
Russ Feingold

Russ Feingold
Russell Dana ”Russ” Feingold (s. 2. maaliskuuta 1953) on yhdysvaltalainen lakimies ja demokraattisen puolueen poliitikko. Hän edusti vuodesta 1993 vuoteen 2011 Wisconsinia Yhdysvaltain senaatissa.
Feingold syntyi Wisconsinissa juutalaiseen perheeseen. Hänen isovanhempansa olivat venäläisiä ja galitsialaisia maahanmuuttajia. Feingold opiskeli Joseph A. Craig High Schoolissa, Wisconsin–Madisonin yliopistossa, Oxfordin yliopiston Magdalen Collegessa sekä Harvardin Law Schoolissa. Hän sai Juris Doctorin arvon vuonna 1979.
Feingold tuli vuonna 1982 valituksi Wisconsinin senaattiin. Hän istui siinä, kunnes sai paikan Yhdysvaltain senaatissa. Hänellä on ollut kaksi avioliittoa. Hän meni vuonna 1977 naimisiin Sue o.s. Levinen kanssa ja sai kaksi lasta, Jessican ja Ellenin. Parin erottua yhdeksän vuotta myöhemmin Feingold solmi uuden avioliiton Mary Speerschneiderin, o.s. Erpenbachin kanssa. Mary oli eronnut Timm Speerschneiderista ja saanut tämän kanssa kaksi lasta, Samin ja Tedin. Mary ja Russ ilmoittivat 11. huhtikuuta 2005 hakevansa avioeroa. Kun Feingold ei ole Washington DC:ssä, hän asuu Wisconsinin Middletonissa.
Feingold oli ainoa senaattori, joka äänesti vuonna 2001 kiisteltyä Patriot Act -lakia vastaan. Hänestä tuli myös 17. elokuuta 2005 ensimmäinen senaattori, joka esitti tarkkaa päivämäärää vetäytymiseksi Irakista. Hän kannatti tämän tapahtumista viimeistään 31. joulukuuta 2006. Asiaa harkittuaan hän päätti olla asettumatta ehdolle Yhdysvaltain presidentinvaalissa 2008.
Feingold oli vuonna 2010 ehdolla neljännelle kaudelle Yhdysvaltain senaatissa, mutta hävisi republikaani Ron Johnsonille prosentein 47–52.
Aiheesta muualla

Kuvia tai muita tiedostoja aiheesta Russ Feingold Wikimedia Commonsissa
Ryan Porteous

Ryan Porteous (s. 25. maaliskuuta 1999 Dalkeith, Skotlanti, Yhdistynyt kuningaskunta) on skotlantilainen jalkapalloilija, pelipaikaltaan keskuspuolustaja. Hän edustaa Englannin mestaruussarjassa pelaavaa Watfordia. Hän on pelannut Skotlannin maajoukkueessa vuodesta 2022.
Porteous aloitti liigauransa Skotlannin Kakkosliigassa kaudella 2016–2017 Edinburgh Cityn joukkueessa lainalla Hibernianista. Hän nousi Hibernianin Valioliigassa pelaavaan edustusjoukkueeseen kaudella 2017–2018. Hän pelasi Skotlannin Valioliigassa vajaan kuuden kauden aikana 120 ottelua ja teki niissä 11 maalia. Hän siirtyi tammikuussa 2023 englantilaisseura Watfordiin, jossa hän on 1,5 kauden aikana pelannut 54 mestaruussarjaottelua ja tehnyt viisi maalia.
Porteous pelasi Skotlannin alle 19- ja alle 21-vuotiaiden maajoukkueissa. Hän pelasi Skotlannin A-maajoukkueessa ensimmäisen kerran syyskuussa 2022 Kansojen liigan ottelussa Ukrainaa vastaan. Hän on pelannut huhtikuun 2024 loppuun mennessä kymmenen maaottelua ja tehnyt niissä yhden maalin, syyskuussa 2023 EM-karsintaottelussa Kyprosta vastaan.
Saarijärvi (Saarijärvi, Saarelankylä)

| Saarijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°46′43″N, 25°16′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven valuma−alue (14.68)
Tulo-oja:  Pirttipuro Pirttijärvestä
Laskujoki:  Vuosjoki Pyhäjärveen
Järvinumero:  14.682.1.004
Mittaustietoja
Pinnankorkeus:  175 m  
Pituus:  2 km  
Leveys:  1,2 km  
Rantaviiva:  7,622 km  
Pinta-ala:  124,509 ha   
Tilavuus:  0,00222598 km³  
Keskisyvyys:  1,79 m  
Suurin syvyys:  5 m  
Valuma-alue:  21 km²  
Saaria:  12 
:  Nuottasaari, Kukkulasaari, Kalliosaari, Mikonsaari
 fiSaarijärvi 
Saarijärvi on Keski-Suomessa Saarijärvellä Saarelankylässä sijaitseva järvi. Saarijärven nimikkojärvi Saarijärvi sijaitsee seitsemän kilometriä lounaaseen.